

DARBA UZDEVUMS
(Ēkas/būves tehniskajai apsekošanai un Tehniskās apsekošanas atzinuma sagatavošanai)

1. Pasūtītājs: 
Sabiedrība ar ierobežotu atbildību "Rīgas Austrumu klīniskā universitātes slimnīca"
2. Objekta nosaukums un atrašanās vieta:
Pazemes slimnīca, turpmāk - Būve, Hipokrāta ielā 2, Rīgā, nekustamā īpašuma kadastra Nr.0100 1222078014 – vēsturiskā inventarizācijas lieta un aktuālā topogrāfija pieejam šeit: https://failiem.lv/u/5j6rf7ccv

3. Apsekošanas mērķis ir veikt Būves padziļinātu tehnisko apsekošanu un tehniskās apsekošanas atzinuma sastādīšanu par esošās Būves stāvokli, kas pamatojams ar Pasūtītāja ieceri apvienotā projektēšanas un būvniecības līguma ietvaros veikt Būves pārbūvi, izveidojot jaunus, vismaz 2 virszemes stāvus. Izvērtējums veicams par esošās Būves tehnisko risinājumu atbilstību normatīvo aktu prasībām, veikt GALVENO būvkonstrukciju stāvokļa vizuālu pārbaudi, ģeometrisko raksturlielumu uzmērīšanu un NESTSPĒJAS NOTEIKŠANU. Veikt esošo inženieraprīkojuma tehniskā stāvokļa un apdares stāvokļa vizuālu pārbaudi, kā arī noteikt, vai apsekojamās Būves tehniskais stāvoklis ir piemērojams tā tālākai pārbūvei.

4. Būves Tehnisko apsekošanu (turpmāk – Tehniskā apsekošana) veikt pamatojoties uz zemāk norādītājiem normatīviem vai to ekvivalentiem:
4.1. Ministru kabineta 30.06.2015. noteikumiem Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” (turpmāk – LBN 405-15);
4.2. Būvniecības likumu (09.07.2013.);
4.3. Ministru kabineta 19.08.2014. noteikumiem Nr. 500 “Vispārīgie būvnoteikumi”;
4.4. Ministru kabineta 02.09.2014. noteikumiem Nr. 529 “Ēku būvnoteikumi”;
4.5. Ministru kabineta 30.06.2015. noteikumiem Nr.331 “Noteikumi par Latvijas būvnormatīvu LBN 208-15 “Publiskas būves”.
5. Tehnisko apsekošanu nodrošināt:
5.1. attiecīgajā jomā sertificētam būvspeciālistam (fiziskai personai), kurš reģistrēts būvspeciālistu reģistrā vai būvkomersantu reģistrā reģistrētai juridiskai personai, kura nodarbina attiecīgās jomas būvspeciālistus, kuri ir atbildīgi par apsekošanas kvalitatīvu izpildi un ir apdrošinājuši savu profesionālo darbību;
5.2. visām Būves daļām, kā arī iekšējiem inženiertīkliem un iekārtām, ārējiem inženiertīkliem, teritorijas labiekārtojumam, zemes vienības un Būves izvietojuma novērtējumam, atbilstoši Tehniskās apsekošanas uzdevumā norādītajam darbu apjomam, un, ja nepieciešams, nodrošināt padziļinātu izpēti, pielietojot atbilstošu metodi, kas norādīta LBN 405-15 13. punktā;
5.3. personām, kuras veic darbu augstumā, darbu veikšanas vietā ir jābūt spēkā esošai apliecībai/sertifikātam par apmācībām darbam augstumā vai augstkāpēja darbam (atkarībā no augstuma, kurā tiek veikts darbs), kā arī pēc pirmā pieprasījuma apliecība/sertifikāts tiek uzrādīta PASŪTĪTĀJA pārstāvim.
6. IZPILDĪTĀJAM pakalpojumu sniegšanas laikā nodrošināt valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz pakalpojuma nodrošināšanā iesaistītajiem IZPILDĪTĀJA darbiniekiem, t.sk.:
6.1. instruēt pakalpojuma izpildē iesaistītos darbiniekus darba aizsardzībā, elektrodrošībā un ugunsdrošībā;
6.2. novērtēt darba vides riska faktorus darba videi un veicamajam darbam, un iepazīstināt ar šo novērtējumu darbu izpildē iesaistītos darbiniekus.

7. Būves apsekošanā un atzinumā, ņemot vērā apsvērumu, ka Pasūtītāja rīcībā nav būves būvniecības dokumentu (tehniskā projekta) jāiekļauj:
7.1. būves pārseguma detalizēta izpēte, tai konstruktīvā risinājuma noskaidrošana, izmantoto materiālu izpēte un biezuma noteikšana. Paredzama arī pīrāga daļēja atsegšana;
7.2. nesošo starpsienu un ārsienu atsegšana, bojājumu, defektu un nepilnību noteikšana, konstruktīvā risinājuma noskaidrošana, izmantoto materiālu izpēte un biezuma noteikšana to sastāvdaļu ģeometrisko parametru noteikšana, tai skaitā izmantoto materiālu pārbaude laboratorijā;
7.3. pamatu skatrakumu veikšana (pieejamās vietās) un pamatu nestspējas aprēķins;
7.4. urbumu veikšana grīdā, konstruktīvo kārtu uzmērīšana (vismaz četrās vietās);
7.5. slēdziens atbilstoši apsekošanas rezultātiem, kurā uzskaitīti visi konstatētie defekti un bojājumi, to iespējamo cēloņu apraksts, kā arī rekomendācijas to novēršanai;
7.6. slēdziens par esošās būves noturību un izmantošanas iespējām jauna 2 stāvu apjoma izbūvei virs būves (esošās būves pārbūve). 

8. Papildu prasības Būves apsekošanai:
8.1. Izpildītajam ir jāiepazīstas ar Pasūtītāja iesniegto esošo būvju dokumentāciju (pasūtītāja rīcībā nav esošās būves tehniskā projekta). Jāveic ēkas ekspertīzes atzinumā atzīmi par iepazīšanos ar attiecīgiem dokumentiem;
8.2. Būves nesošo konstrukciju vizuāla un tehniskā apsekošana, pārseguma galveno būvkonstrukciju elementu nestspējas aprēķins;
8.3. Raksturīgāko Būves detaļu pēc darba uzdevuma, tā nepieciešamības un/vai izpildītāja ieskatiem - fotofiksācija, kontroluzmērījumi, kontrolatsegumi, šurfēšanas darbi, norādot attiecīgu informāciju sastādītājā ēkas apsekošanas kartogrammā;
8.4. Apsekojamo konstrukciju detaļu apraksts, to uzmērījumi - pēc nepieciešamības vai Izpildītāja ieskatiem;
8.5. Izpildītajam jāapseko ēkas elementi, apdares risinājumi un inženieraprīkojums tiešā tuvumā.

